Жыл басталғалы 3 мыңнан астам қазақ қандас мәртебесін алды
"Жыл басталғалы 3 мыңнан астам қазақ қандас мәртебесін алды" | "https://abai.kz/post/166300"
TITLE: Жыл басталғалы 3 мыңнан астам қазақ қандас мәртебесін алды
URL: https://abai.kz/post/166300
META: "Жыл басталғалы 3 мыңнан астам қазақ қандас мәртебесін алды" | "https://abai.kz/post/166300"
DATE: 13.03.2023
AUTHOR(s): Abai.kz
TOTAL WORDS: 142
TEXT: 2023 жылдың басынан бері 3 мыңнан астам қазақ қандас мәртебесін алған. Бұл ақпаратты еңбек және халықты әлеуметтік қорғау министрлігінің баспасөз қызметі жариялады. Ведомствоның ақпаратына қарағанда, 2023 жылғы 1 қаңтардан 1 наурызға дейінгі аралықта 3134 қазақ тарихи отанына оралып, қандас мәртебесін алған. Қандастардың жартысынан астамы Өзбекстаннан келген. 16,3 пайызы Қытайдан, 15,9 пайызы Ресейден, 8,4 пайызы Түркіменстаннан, 4,5 пайызы Монғолиядан, 4,9 пайызы өзге де елдерден келген. Қандастар, негізінен, Алматы облысына (27 пайыз), Маңғыстау (16,6 пайыз), Түркістан (7,1 пайыз), Жамбыл (3,6 пайыз) облыстарына және Астана (10,5 пайыз), Алматы (7,6 пайыз), Шымкент (6,5 пайыз) қалаларына қоныстанған. Министрліктің мәліметіне қарағанда, қандастардың 69,1 пайызы – еңбекке жарамды адамдар, 22,7 пайызы – еңбек жасына жетпегендер, 8,2 пайызы – зейнеткерлер. Бұған дейін еңбек министрлігі 2022 жылы 18 мың қазақ тарихи отанына оралып, қандас мәртебесін алғанын хабарлаған. Ресми статистикаға қарағанда, 1991 жылдан бері Қазақстанға 1 миллион 110,1 мың қазақ оралған. Abai.kz
